Ελληνικές βουλευτικές εκλογές 2007

Οι βουλευτικές εκλογές του 2007 διεξήχθησαν στις 16 Σεπτεμβρίου. Πρώτο κόμμα ήλθε η Νέα Δημοκρατία με 41,87% και 152 έδρες, δεύτερο κόμμα το Πανελλήνιο Σοσιαλιστικό Κίνημα με 38,10% και 102 έδρες, τρίτο κόμμα το Κομμουνιστικό Κόμμα Ελλάδας με 8,15% και 22 έδρες, τέταρτο κόμμα ο Συνασπισμός Ριζοσπαστικής Αριστεράς με 5,04% και 14 έδρες, πέμπτο και τελευταίο κόμμα ο Λαϊκός Ορθόδοξος Συναγερμός με 3,80% και 10 έδρες. Η κατανομή των εδρών έγινε με το σύστημα της ενισχυμένης αναλογικής. Μετά το αποτέλεσμα των εκλογών σχηματίστηκε η Κυβέρνηση Κώστα Καραμανλή 2007.

 Τα 22 κόμματα που έλαβαν μέρος στις βουλευτικές εκλογές είναι: ΑΣΚΕ Δημοκρατική Αναγέννηση Δημοκρατική Παγκόσμιος Ελλάς (μόνο στην Α' και Β' Αθηνών) Έλληνες Οικολόγοι Ένωση Κεντρώων Ενωτική Αντικαπιταλιστική Αριστερά (ΕΝ.ΑΝΤΙ.Α) Ενωτικό Ριζοσπαστικό Δημοκρατικό Κίνημα (μόνο στον νομό Αιτωλοακαρνανίας) Κόμμα Φιλελευθέρων Κομμουνιστικό Κόμμα Ελλάδας Κομμουνιστικό Κόμμα Ελλάδας (μαρξιστικό-λενινιστικό) Λαϊκός Ορθόδοξος Συναγερμός Μαρξιστικό-Λενινιστικό Κομμουνιστικό Κόμμα Ελλάδας Μέτωπο Ριζοσπαστικής Αριστεράς Νέα Δημοκρατία Νέο Κόμμα Σωτηρίας Χριστιανική Δημοκρατία (μόνο στην Α' Αθηνών και στο νομό Δράμας) Οικολόγοι Πράσινοι Οργάνωση για την Ανασυγκρότηση του Κομμουνιστικού Κόμματος Ελλάδας Πανελλήνιο Σοσιαλιστικό Κίνημα Περιφερειακή Αστική Ανάπτυξη (μόνο στην Β' Αθηνών) Συνασπισμός Ριζοσπαστικής Αριστεράς (ΣΥ.ΡΙΖ.Α) στον οποίο μετέχουν τα κόμματα: Ανανεωτική Κομμουνιστική Οικολογική Αριστερά, Δημοκρατικό Κοινωνικό Κίνημα (με συμμετοχή των υποψηφίων του στα ψηφοδέλτια του ΣΥΡΙΖΑ αλλά χωρίς αναγραφή του ονόματος του, μετά από απόφαση του Αρείου Πάγου), Διεθνιστική Εργατική Αριστερά, Ενεργοί Πολίτες, Κίνηση για την Ενότητα Δράσης της Αριστεράς, Κόκκινο, Κομμουνιστική Οργάνωση Ελλάδος, Οικολογική Παρέμβαση, και Συνασπισμός της Αριστεράς, των Κινημάτων και της Οικολογίας. Φιλελεύθερη Συμμαχία Φως - Αλήθεια - ΔικαιοσύνηΑίτηση είχε καταθέσει και το κόμμα "Νέος Φασισμός" με μοναδικό υποψήφιο τον Αθ. Δασκαλόπουλο αλλά ο Άρειος Πάγος αποφάσισε ότι πρόκειται για προκλητικό τίτλο και δεν μπορούσε να κατέλθει στις εκλογές με αυτό. Ο Δασκαλόπουλος, που στις εκλογές του 2004 είχε επιχειρήσει να κατέλθει με κόμμα που ονομαζόταν "Νέα Δικτατορία", κατήλθε ως ανεξάρτητος. Στο «Νέο Κόμμα Σωτηρίας Χριστιανική Δημοκρατία» απαγορεύθηκε να χρησιμοποιήσει τον σταυρό ως έμβλημα του κόμματος επειδή ως θρησκευτικό σύμβολο απαγορεύεται από διάταξη του Συντάγματος. Η Δημοκρατική Αναγέννηση ιδρύθηκε το 2003 από τον Στέλιο Παπαθεμελή. Στις βουλευτικές εκλογές του 2004 συνεργάστηκε με την Νέα Δημοκρατία, ενώ ο ίδιος ο Παπαθεμελής εκλέχτηκε στην Α΄ Θεσσαλονίκης με το ψηφοδέλτιο της Νέας Δημοκρατίας. Στις εκλογές του 2007 η Δημοκρατική Αναγέννηση κατέρχεται αυτόνομα, με δικούς της συνδυασμούς. Η ΕΝ.ΑΝΤΙ.Α. (Ενωτική Αντικαπιταλιστική Αριστερά) είναι ένας πολιτικός σχηματισμός της επαναστατικής αριστεράς, που δημιουργήθηκε μετά από αριθμό συνελεύσεων (Ιούνιος-Ιούλιος 2007) σε όλη την Ελλάδα στις οποίες πήραν μέρος μέλη εξωκοινοβουλευτικών οργανώσεων της αντικαπιταλιστικής αριστεράς, ανένταχτος κόσμος, συνδικαλιστές, εκπαιδευτικοί, φοιτητές (αρκετά μέλη της ΕΑΑΚ), μέλη κινήσεων της τοπικής αυτοδιοίκησης όπως και περιβαλλοντικών και αντιπολεμικών κινήσεων. Υποστηρίζεται από την Αριστερή Ανασύνθεση (ΑΡΑΝ), την Αριστερή Αντικαπιταλιστική Συσπείρωση (ΑΡΑΣ), την ΟΚΔΕ-Σπάρτακος και το Σοσιαλιστικό Εργατικό Κόμμα-Εργατική Αλληλεγγύη. Οι Οικολόγοι Πράσινοι συμμετέχουν για πρώτη φορά σε βουλευτικές εκλογές. Έτσι ο χώρος της πολιτικής οικολογίας για πρώτη φορά από την εποχή των Οικολόγων Εναλλακτικών αντιπροσωπεύεται από ένα αυτόνομο και ενωτικό σχήμα. Η Φιλελεύθερη Συμμαχία που κινείται στο χώρο του κλασσικού φιλελευθερισμού, προτάσσοντας την ατομική ελευθερία και τα ατομικά δικαιώματα στον πολιτικό, κοινωνικό και οικονομικό τομέα. Το ΔΗΚΚΙ μετείχε στις εκλογές του 2004 αλλά αργότερα ο πρόεδρός του, Δημήτρης Τσοβόλας, ανακοίνωσε την διάλυση του κόμματος. Με την απόφαση αυτή δεν συμφώνησε μερίδα στελεχών, μέλη της οποίας αποφάσισαν το 2007 την συνεργασία με τον ΣΥΡΙΖΑ. Ορισμένα άλλα πρώην στελέχη του ΔΗΚΚΙ προσχώρησαν στην Δημοκρατική Αναγέννηση . Το Ελληνικό Μέτωπο αποφάσισε να αναστείλει την δράση του το 2005 καλώντας παράλληλα τα μέλη του να ενταχθούν στο ΛΑΟΣ. Οι εκλογές ήταν πρόωρες, καθώς η θητεία της κυβέρνησης Καραμανλή έληγε κανονικά 7 Μαρτίου 2008. Ο πρωθυπουργός Κώστας Καραμανλής ζήτησε στις 17 Αυγούστου 2007 από τον Πρόεδρο της Δημοκρατίας Κάρολο Παπούλια τη διάλυση της Βουλής και τη διεξαγωγή πρόωρων εκλογών, επικαλούμενος ως εθνικό θέμα τις μεταρρυθμίσεις στην παιδεία, οικονομία και την κατάρτιση του προϋπολογισμού του 2008.Κατά τη διάρκεια της προεκλογικής περιόδου σημαντικότατο γεγονός που συγκλόνισε την Ελλάδα ήταν εκτεταμένες πυρκαγιές οι οποίες άρχισαν στις 24 Αυγούστου, είχαν σαν αποτέλεσμα να χάσουν τη ζωή τους 67 άνθρωποι και να καούν πολύ μεγάλες εκτάσεις στην Πελοπόννησο και την Εύβοια. Πολλές προεκλογικές δραστηριότητες σταμάτησαν στη διάρκεια των ημερών από 25 Αυγούστου μέχρι 1-2 Σεπτεμβρίου. Την Πέμπτη 6 Σεπτεμβρίου έγινε τηλεοπτική αναμέτρηση (ντιμπέιτ - debate) των πολιτικών αρχηγών των μεγαλύτερων κομμάτων, η οποία μεταδόθηκε από πολλούς τηλεοπτικούς σταθμούς. Συμμετείχαν οι κκ. Κ. Καραμανλής (ΝΔ), Γ. Παπανδρέου (ΠΑΣΟΚ), Α. Παπαρήγα (ΚΚΕ), Α. Αλαβάνος (ΣΥΡΙΖΑ), Γ. Καρατζαφέρης (ΛΑΟΣ) και Σ. Παπαθεμελής (Δημοκρατική Αναγέννηση) και αντίστοιχος αριθμός δημοσιογράφων, μέσα από μια διαδικασία με αυστηρούς κανόνες και χρονομετρημένες ερωτήσεις και αποκρίσεις. Κατά τη διάρκεια των τελευταίων δέκα περίπου ημερών πριν τις εκλογές οι αρχηγοί των κομμάτων έκαναν συγκεντρώσεις σε μεγάλες πόλεις της Ελλάδας όπως και σε προηγούμενες εκλογές. Σύμφωνα με τις διατάξεις του νόμου 3603/2007 (Ρύθμιση θεμάτων δημοσκοπήσεων), η δημοσιοποίηση των δημοσκοπήσεων επιτρέπεται μέχρι και 15 ημέρες πριν από τη διενέργεια των εκλογών όπου ως εκλογές νοούνται οι κοινοβουλευτικές, οι εκλογές για το Ευρωκοινοβούλιο και τα δημοψηφίσματα. Η απαγόρευση αφορά όλα τα μέσα ενημέρωσης, τα κόμματα όπως και τους υποψηφίους.Στις βουλευτικές εκλογές του 2007, καταληκτική ημερομηνία δημοσιοποίησης ήταν η 1η Σεπτεμβρίου 2007. Τα ελληνικά ΜΜΕ δημοσιοποίησαν μέσω των συχνοτήτων τους τις πρώτες δημοσκοπήσεις έξω από τις κάλπες (exit polls), την Κυριακή 16 Σεπτεμβρίου, στις 7 το απόγευμα, ώρα Ελλάδας. Στις 17 Σεπτεμβρίου ο αρχηγός της Νέας Δημοκρατίας Κώστας Καραμανλής έλαβε από τον Πρόεδρο της Δημοκρατίας Κάρολο Παπούλια εντολή σχηματισμού κυβέρνησης και ορκίστηκε στις 19 Σεπτεμβρίου μαζί με την νέα κυβέρνησή του. Μετά την ήττα του ΠΑΣΟΚ στις εκλογές, ο Γιώργος Παπανδρέου δήλωσε το βράδυ της ίδιας μέρας ότι θα ζητήσει την ανανέωση της εμπιστοσύνης της βάσης του κόμματος. Λίγο αργότερα ο Ευάγγελος Βενιζέλος δήλωσε εμμέσως πλην σαφώς ότι θα είναι και αυτός διεκδικητής της προεδρίας του ΠΑΣΟΚ. Ο Γ. Παπανδρέου δέχτηκε πολλές πιέσεις, τόσο από στελέχη του κόμματος, τα οποία τον πίεσαν να μην διεκδικήσει εκ νέου την προεδρία του κινήματος , όσο και από τους πολίτες, οι οποίοι σύμφωνα με δημοσκοπήσεις τον θεώρησαν υπεύθυνο για το δυσμενές αποτέλεσμα των εκλογών, όμως αργότερα σε νέες δημοσκοπήσεις η δημοφιλία του επανέκαμψε.. Τελικά αναδείχτηκε και πάλι πρόεδρος του ΠΑΣΟΚ στις εσωκομματικές εκλογές της 11ης Νοεμβρίου 2007 με ποσοστό 55%, έναντι 38% του Ευάγγελου Βενιζέλου και τον Κώστα Σκανδαλίδη στην τρίτη θέση. Κυβέρνηση Κώστα Καραμανλή 2007 Υπουργείο Εσωτερικών - Αποτελέσματα εκλογών 2007